open-index/open-wikipedia-markdown huggingface dataset:
פוטומאיו (מחוז)

**פוטומאיו** (בספרדית: **Putumayo**) הוא אחד מ-32 המחוזות של קולומביה. המחוז נמצא בדרום-מערב קולומביה והוא גובל במחוזות קאוקה וקקטה בצפון, במחוז אמסונאס בדרום-מזרח, בפרו ובאקוודור בדרום ובמחוז נריניו במערב. המחוז קרוי על שם נהר פוטומאיו שזורם בו ומשמש כחלק מהגבול עם פרו ואקוודור.

המחוז משתרע על שטח של 24,885 קמ"ר. במחוז מתגוררים כ-350,000 תושבים (הערכה ל-2017). בירת המחוז היא מוקואה והעיר הגדולה ביותר בו היא פוארטו אסיס.

## היסטוריה
בסוף התקופה הפרה-קולומביאנית ישבו בשטחי המחוז שבטי ילידים שונים, בהם בני הקופאן , הקמנצה  והסיונה . ב-1492 חלק מהשטחים של המחוז המודרני נכבשו על ידי בני האינקה בהנהגת ואינה קאפק . בסביבות אמצע המאה ה-16 האימפריה הספרדית כבשה את האזור והיא שלטה בו ברציפות עד המאה ה-19.

לאחר קבלת העצמאות של רפובליקת קולומביה הגדולה מספרד בתחילת המאה ה-19 האזור נכלל במחוז אסואי. לאחר פיצול הרפובליקה ב-1830 האזור נכלל ברפובליקת גרנדה החדשה והשתייך לפרובינציית פופאיאן. ב-1857 הרפובליקה הפכה לפדרלית והפרובינציה נכללה במדינת קאוקה. ב-1863 הרפובליקה הפכה לארצות הברית של קולומביה והמדינות המקוריות המשיכו להתקיים. ב-1886 ארצות הברית של קולומביה הפכה לרפובליקת קולומביה הלא-פדרלית והמדינה הפכה למחוז קאוקה.

ב-1905 נוצרה אינטנדסיה (יחידה דומה למחוז אך במעמד פחות יותר ותחת שליטה הדוקה יותר של השלטון המרכזי) בשטחי המחוז העתידי, אך היא בוטלה כעבור שנים ספורות. ב-1912 נוצרה קומיסריה (מעמד דומה לאינטנדנסיה) בשטחי פוטומאיו. ב-1953 הקומיסריה סופחה למחוז נריניו, אך היא נוצרה מחדש ב-1957. ב-1968 שונה מעמד הקומיסריה לאינטנדנסיה. ב-1991 מעמד האינטנדסיה שודרג למחוז.

## כלכלה
כלכלת המחוז מסתמכת בעיקר על חקלאות, הכוללת בין היתר גידול תירס, תפוח אדמה, תירס, בננה, מניהוט, קנה סוכר, פופוניה ואננס, גידול מקנה והפקת נפט המתבצעת בעיקר בשטחי רשויות המקומיות של אוריטו ווייאגרסון.

## קישורים חיצוניים

* 
* 

## הערות שוליים

קטגוריה:קולומביה: מחוזות
קטגוריה:מדינות וטריטוריות שהוקמו ב-1991
מילסאפ

**מילסאפ** (באנגלית: **Millsap**) הוא שם משפחה באנגלית.

קטגוריה:שמות משפחה
חמצן-16

**חמצן-16** הוא איזוטופ טבעי ויציב של היסוד חמצן, לחמצן-16 יש 8 נייטרונים ו8 פרוטונים בגרעין שלו. רוב החמצן בכדור הארץ הוא חמצן-16, בדומה לאיזוטופים ביסודות  אחרים בהם יש סימטריה בין מספר הנייטרונים לפרוטונים, כמו הליום-4 ופחמן-12. הסיבה לפיה איזוטופים אלו נפוצים מאוד נעוצה בכך שחלקיק אלפא, שהוא הליום-4 ייצור איזוטופים כאלו, גם בתהליכים של  כמה חלקיקי אלפא . בשלד האלמוגים יש הבדל בין חמצן-16 לחמצן-18, כאשר טמפרטורת מי הים עולה, יש יותר חמצן-16 בשלד האלמוג.
## ראו גם
* איזוטופים של חמצן
* חמצן-18
## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:איזוטופים של חמצן
אוליבר ברק

**אוליבר ברק** (באנגלית: **Oliver Burke**; נולד ב-7 באפריל 1997) הוא כדורגלן סקוטי המשחק באוניון ברלין מבונדסליגה בעמדת הקיצוני הימני.

## קריירת מועדונים
ברק התחיל את הקריירה שלו בקבוצת הילדים של מובריי ריינג'רס כשהיה בן 8. אחרי שנה אחרי זה הצטרף לאקדמיה של נוטינגהאם פורסט. ב-19 בספטמבר 2014 חתם על חוזה בקבוצה הבוגרת. 5 ימים לאחר מכן ערך את הופעת הבכורה שלו בקבוצה בהפסד 1–3 לטוטנהאם הוטספר במסגרת גביע הליגה האנגלי. ב-14 בפברואר 2015 ערך את הופעת הבכורה שלו בליגה בתיקו 4-4 נגד בלקפול.

ב-24 בפברואר 2015 הושאל לברדפורד סיטי מהפוטבול ליג הראשונה לחודש. באותו יום ערך את הופעת הבכורה שלו בקבוצה בהפסד 1–2 לסווינדון טאון. ב-29 ביולי 2015 ברק חתם על חוזה ל-3 שנים בנוטינגהאם. ב-29 בדצמבר 2015 הבקיע את שער הבכורה שלו בקבוצה במשחק הליגה נגד קארדיף סיטי. ב-29 בפברואר 2016 חתם על חוזה ל-4 שנים.

ב-28 באוגוסט 2016 חתם ל-5 שנים בר.ב. לייפציג, העולה החדשה לבונדסליגה תמורת 13 מיליון פאונד ובכך הפך לכדורגלן הסקוטי היקר ביותר בכל הזמנים. ב-10 בספטמבר 2016 ערך את הופעת הבכורה שלו בקבוצה בתיקו 1-1 נגד בורוסיה דורטמונד, בו בישל את השער לנבי קייטה. ב-25 בספטמבר הבקיע את שער הבכורה שלו בקבוצה בתיקו 1-1 נגד פ.צ. קלן וכך הפך לכדורגלן הסקוטי הראשון שכובש בבונדסליגה מאז בריאן אוניל שכבש בנובמבר  במדי וולפסבורג.

ב-25 באוגוסט 2017 חתם לחמש שנים בווסט ברומיץ' אלביון תמורת 15 מיליון פאונד. יומיים לאחר מכן ערך את הופעתו הבכורה בקבוצה בתיקו 1-1 נגד סטוק סיטי. ב-14 באוגוסט כבש את שערו הראשון בקבוצה בניצחון 0–1 על לוטון טאון בגביע הליגה.

ב-5 בינואר  הושאל לסלטיק. שבועיים לאחר מכן ערך את הופעתו הבכורה בהרכב בניצחון 0–3 על איירדריאוניאנס בגביע הסקוטי. ב-23 בינואר הבקיע צמד שערי בכורה בניצחון 0–3 על סנט מירן.

ב-30 באוגוסט 2019 הושאל לדפורטיבו אלאבס לעונה אחת.

בספטמבר 2020 חתם בשפילד יונייטד בחוזה לשלוש שנים.

ב-21 בינואר 2022 הושאל למילוול עד לסוף העונה.

ב-30 ביוני 2022 חתם בורדר ברמן. ב-30 בינואר 2023 חזר למילוול בהשאלה.

ב-1 בספטמבר 2023 הושאל לברמינגהאם סיטי.

## קריירה בינלאומית
ב-29 במרץ 2016 ברק ערך את הופעת הבכורה שלו בנבחרת סקוטלנד במשחק ידידות נגד .

## קישורים חיצוניים

קטגוריה:כדורגלנים סקוטים
קטגוריה:קשרי כדורגל סקוטים
קטגוריה:כדורגלני נוטינגהאם פורסט
קטגוריה:כדורגלני ברדפורד סיטי
קטגוריה:כדורגלני ר.ב. לייפציג
קטגוריה:כדורגלני וסט ברומיץ' אלביון
קטגוריה:כדורגלני סלטיק
קטגוריה:כדורגלני דפורטיבו אלאבס
קטגוריה:כדורגלני שפילד יונייטד
קטגוריה:כדורגלני מילוול
קטגוריה:כדורגלני ורדר ברמן
קטגוריה:כדורגלני ברמינגהאם סיטי
קטגוריה:כדורגלני אוניון ברלין
קטגוריה:כדורגלני נבחרת סקוטלנד
קטגוריה:ספורטאים זרים בגרמניה
קטגוריה:ספורטאים זרים בספרד
קטגוריה:בריטים שנולדו ב-1997
רנו 14

ממוזער|270px|רנו 14 
**רנו 14** (**Renault 14**) היא מכונית משפחתית, קומפקטית, 5 דלתות, האצ'בק, מתוצרת יצרנית כלי הרכב הצרפתית **[[רנו]]** אשר יוצרה בין השנים 1976–1983. 

סך הכול יוצרו 999,063 יחידות.

לרנו 14 היה מנוע ייחודי בכך שעוקת-השמן של המנוע הייתה משותפת לתמסורת [גיר]. תיקון כל שהוא בתמסורת חייב פירוק המנוע והגיר שהיוו יחידה אחת. בנוסף, המנוע היה רוחבי ונטה אחורה, לכיוון השמשה. גם המצתים היו מוצבים בצד הקרוב לשמשה - לכן הקונה קיבל כלי מיוחד לפרוק והרכבה של המצתים.

## גרסאות

* רנו 14 L  (בשנת 1979  גרסת  רנו 14 L  מוחלפת לגרסת  רנו 14 R14)
* רנו 14 TL (בשנת 1979  גרסת  רנו 14 TL  מוחלפת לגרסת  רנו 14  GTL)
* רנו 14 TS 
* רנו 14 GTL 
* רנו 14 LS

## תמונות

קובץ:R14 TS 1979-Tableau de Bord.jpg| רנו 14 גרסת  TS, שנת 1979 - מבט לתא הנהג
קובץ:Renault 14 (10419522116).jpg| רנו 14 
קובץ:Renault 14 Safrane.jpg| רנו 14


## ראו גם
* רנו
* דופין
* רנו R8
* רנו קרוול
* רנו 6
* רנו 7
* רנו 9
* רנו 12
* רנו 16
* רנו 17
* רנו פואגו

## קישורים חיצוניים

קטגוריה:מכוניות משפחתיות
14
קטגוריה:דגמי מכוניות שהושקו ב-1976
קטגוריה:מכוניות צרפתיות
קטגוריה:כלי רכב המיוצרים בבלגיה
עבדים היינו

[ממוזער|[שלום פוסטולסקי, מלחין השיר|271x271 פיקסלים]]
"**עבדים היינו**" הוא שיר לכבוד חג הפסח. מילות השיר הן חמש בלבד, ומקורן בהגדה של פסח.

את הלחן העממי הידוע למילים אלו הלחין שלום פוסטולסקי.

## מילות השיר

מילות השיר הן חמש בלבד, והן חוזרות על עצמן בווריאציות שונות:

## הלחן
מלחין השיר, שלום פוסטולסקי, היה מראשוני קיבוץ עין חרוד, והוא הלחין את השיר לכבוד סדר הפסח שנערך בקיבוץ.

בזכרונות שלו, כתב פוסטולסקי .

המנגינה שהלחין פוסטולסקי למילים אלו, הפכה לשיר עממי ידוע.

## ביצועים
ביצועו של יהורם גאון (בעיבוד אלכס וייס) נכלל באלבום האוסף "פסח" שיצא בשנת 1972.

ביצעו אותו גם האחים והאחיות, אסנת פז (בעיבוד חנן וינטרניץ), עוזי מאירי ועוד.

## קישורים חיצוניים
*עבדים היינו באתר זמרשת
* על השיר, הלחן והכותב
* 
* "עבדים היינו" בביצועו של יהורם גאון, באתר YouTube

קטגוריה:שירי עוזי מאירי
קטגוריה:שירים בעברית
קטגוריה:שירי פסח
חיל האוויר ה-11 של ארצות הברית

**חיל האוויר ה-11 של ארצות הברית** (באנגלית: **Eleventh Air Force**) הוא כוח אווירי המשתייך לכוחות האוויר של ארצות הברית בגזרת האוקיינוס השקט. משימתו של חיל האוויר ה-11 היא להעמיד כוח אווירי זמין להגנת אלסקה, הוואי, גואם ואתרים אסטרטגיים נוספים מפני כל סוגי האיומים, לתמוך בפעילויות הפיקוד השונות, לספק תמיכה לרשויות הפדרליות ושל המדינות במצבי משבר אזרחיים, לבצע משימות חיפוש, הצלה ומלחמה בסמים. מפקדתו ממוקמת בבסיס משותף אלמנדורף-ריצ'רדסון שבאנקורג' באלסקה.

## היסטוריה
החיל הוקם בשם "חיל האוויר של אלסקה" ב-15 בינואר 1942 במטרה לנהל את בניית כוחות חילות האוויר של צבא ארצות הברית באלסקה. ב-5 בפברואר 1942 שונה שמו ל"חיל האוויר ה-11". החיל השתתף בקרב על האיים האלאוטיים שנכבשו על ידי האימפריה היפנית. במהלך הקרב ביצעו מטוסי החיל 297 גיחות והטילו כ-3,662 טון פצצות. החיל השמיד 60 מטוסי אויב, משחתת אחת, צוללת אחת ושבע ספינות נושאות גייסות. בהמשך המלחמה הפציץ החיל את מתקני הצבא היפניים באיים הקוריליים הצפוניים. בתום המלחמה אורגן מחדש החיל כפיקוד האווירי של אלסקה ומפקדתו התמקמה בבסיס חיל האוויר אלמנדורף שבאנקורג'. 

בתחילת המלחמה הקרה התעצם החיל במטוסי סילון חדישים ובמתקני גילוי והתרעה. בסוף שנות החמישים ותחילת שנות השישים הופחתו מספר מטוסי הקרב המיירטים של החיל כתוצאה משינוי בדוקטרינת ההגנה האמריקאית, וכן פורקו תחנות הרדאר הרבות שהוצבו לאורך החוף הצפוני. 

ב-1990 הועבר החיל לאחריות פיקוד האוקיינוס השקט של ארצות הברית ושמו שונה שוב ל"חיל האוויר ה-11". לאחר נפילת ברית המועצות, עברה התמקדות החיל מהגנה והרתעה מפני התקפה סובייטית לאימון והכשרת כוחות אוויריים זמינים למשימות ברחבי העולם.

## ארגון ויחידות
יחידות עיקריות של חיל האוויר ה-11:
*כנף 3 - ממוקמת בבסיס המשותף אלמנדרוף-ריצ'רדסון שבאלסקה
**להק האחזקה 3
**להק המבצעים 3
**להק המשימה 3 
***טייסת הקרב 90 - מפעילה מטוסי F-22 ראפטור
***טייסת הקרב 525 - מפעילה מטוסי F-22 ראפטור
***טייסת התובלה 517 - מפעילה מטוסי בואינג C-17 גלובמאסטר III וביצ'קראפט C-12 הורון
***טייסת הבקרה האווירית 962 - מפעילה מטוסי בואינג E-3 סנטרי 
*כנף 36 - ממוקמת בבסיס אנדרסן בגואם
*כנף הקרב 354 - ממוקמת בבסיס איליסטון שבאלסקה
**להק המבצעים 354
***טייסת ביום אויב 18 - מפעילה מטוסי F-16 פייטינג פלקון
*מרכז המבצעים האוויריים והחלל 611 - ממוקם בבסיס המשותף אלמנדרוף-ריצ'רדסון שבאלסקה
*מרכז התמיכה האזורי בכוחות האוויר של פיקוד האוקיינוס השקט - ממוקם בבסיס המשותף אלמנדרוף-ריצ'רדסון שבאלסקה
*כנף בסיס האוויר 673 - ממוקמת בבסיס המשותף אלמנדרוף-ריצ'רדסון
**להק התמיכה במשימה 673 - כולל כוחות תומכי לחימה, שירותים ואבטחה
**להק הרפואה 673 
**להק ההנדסה האזרחית 673
**להק המוכנות הלוגיסטית 673

## קישורים חיצוניים

*חיל האוויר ה-11, באתר כוחות האוויר של פיקוד האוקיינוס השקט של ארצות הברית
*אתר הבסיס המשותף אלמנדרוף-ריצ'רדסון

קטגוריה:יחידות חיל האוויר של ארצות הברית
קטגוריה:אלסקה
קטגוריה:פיקוד האינדו-פסיפי של ארצות הברית
ליעד אלמליח

**ליעד אלמליח** (נולד ב-21 בפברואר 1989) הוא כדורגלן עבר ישראלי ששיחק בעמדת הקשר האחורי.

## קריירה
אלמליח החל לשחק כדורגל במחלקת הנוער של מכבי חיפה, וב-29 באוקטובר 2008 ערך את הופעת הבכורה שלו במדי הקבוצה הבוגרת של המועדון, במשחק מול מכבי נתניה בגביע הטוטו. בסך הכל ערך שתי הופעות בגביע הטוטו במדי מכבי חיפה, ובקיץ  הושאל להפועל עכו. במחזור הפתיחה של עונת 2009/2010 ערך אלמליח את הופעת הבכורה שלו בליגת העל, בהפסד 1–2 לקבוצת נעוריו מכבי חיפה, ובאותו משחק כבש את שער הבכורה שלו בקריירה. בסך הכל עד תום העונה כבש שלושה שערים ב-21 הופעות, ובעונת 2010/2011 המשיך בהפועל עכו וערך 29 הופעות אך לא כבש.

את עונת  החל אלמליח ללא קבוצה, ובינואר  חתם בפודבסקידזי ביילסקו-ביאלה מליגת העל הפולנית. ב-18 בפברואר 2012 ערך את הופעת הבכורה שלו בקבוצה, בהפסד 1–2 לווידזב לודז', ובסך הכל ערך במדיה חמש הופעות ליגה.

ב-15 באוקטובר 2012 חתם אלמליח בהפועל נצרת עילית. ב-28 בדצמבר 2012 כבש את שער הבכורה שלו במועדון, בניצחון 1–0 על הפועל רעננה בליגה הלאומית. בתחילת עונת 2013/2014 לא שיחק, ובינואר  הושאל להפועל אשקלון, עמה ירד בתום העונה לליגה א'. בתחילת עונת 2014/2015 חזר אלמליח להפועל נצרת עילית, אשר בשנת 2019 שינתה את שמה להפועל נוף הגליל.

ב-25 ביולי 2021, אלמליח חתם בהפועל רעננה מליגת העל.

ב-9 בינואר 2022 אלמליח חתם בהפועל כרמיאל מליגה ב'.

## קישורים חיצוניים

*

## הערות שוליים

קטגוריה:כדורגלנים ישראלים
קטגוריה:בלמי כדורגל ישראלים
קטגוריה:קשרי כדורגל ישראלים
קטגוריה:בוגרי תיכון אורט כרמים (כרמיאל)
קטגוריה:כרמיאל: כדורגלנים
קטגוריה:כדורגלני מכבי חיפה
קטגוריה:כדורגלני הפועל עכו
קטגוריה:כדורגלני פודבסקידז'ה ביילסקו-ביאלה
קטגוריה:כדורגלני הפועל נוף הגליל
קטגוריה:כדורגלני הפועל אשקלון
קטגוריה:כדורגלני הפועל רעננה
קטגוריה:כדורגלנים ישראלים בפולין
קטגוריה:ישראלים שנולדו ב-1989
עונת 1897/1898 בפוטבול ליג

**עונת 1897/1898** הייתה העונה העשירית של הפוטבול ליג שהיא הייתה הליגה האנגלית הבכירה בכדורגל. העונה החלה ב-1 בספטמבר 1897 והסתיימה ב-30 באפריל 1898. 

הליגה כללה 16 קבוצות. נוטס קאונטי הייתה הקבוצה שעלתה מליגת משנה.

עבור הניצחון הוענקו שתי נקודות ונקודה עבור תוצאת תיקו. במידה וכמה קבוצות זכו באותו מספר נקודות, הקבוצה עם יתרון ביחס שערים דורגה במקום גבוה יותר. שיטה זו הייתה בתוקף עד לעונת 1976/1977.

שפילד יונייטד זכתה באליפות בפעם הראשונה בתולדות המועדון.  

קבוצות שסיימו את העונה במקומות 15-16 היו צריכות לשחק משחקי מבחן מול הקבוצות החזקות בליגת משנה. במקרה של ניצחון, הן היו זכאיות להישאר בליגה. במקרה של הפסד, הקבוצה מליגת משנה הייתה זכאית לעמוד בבחירות לליגה. בסיום משחקי מבחן, סטוק סיטי נותרה בליגה, בלקברן רוברס הייתה אמורה לרדת. אומנם בעקבות החלטה על הגדלת הליגה, אף קבוצה לא ירדה ומליגת משנה עלו ברנלי וניוקאסל יונייטד.

## כדורגלנים מצטיינים
פרד וולדון מאסטון וילה כבש 23 שערים וזכה בתואר מלך השערים.

## טבלת הליגה

## קישורים חיצוניים
* נתונים מפורטים מאתר rsssf
* נתונים מאתר worldfootball

## הערות שוליים

קטגוריה:תחרויות כדורגל ב-1897
קטגוריה:תחרויות כדורגל ב-1898
קטגוריה:עונות בפוטבול ליג
חיל האוויר ה-12 של ארצות הברית

200px|ממוזער|שמאל|סמל כוחות האוויר של פיקוד דרום
**חיל האוויר ה-12 של ארצות הברית** (באנגלית: **Twelfth Air Force**) הוא הכוח האווירי של פיקוד דרום של ארצות הברית (AFSOUTH).

מפקדת חיל האוויר ממוקמת בבסיס דייוויס מונת'ן שבאריזונה ולו שלוחות קדמיות בקוראסאו, בהונדורס, בפוארטו ריקו ובמפרץ גואנטנמו. 

## היסטוריה
חיל האוויר ה-12 הוקם במטרה לסייע לכוחות בעלות הברית לקראת "מבצע לפיד", הפלישה לצפון-מערב אפריקה. מפקדת החיל התמקמה בבאולינג פילד שבוושינגטון די. סי. ושלוחה קדמית הוקמה באנגליה. מפקדו הראשון היה בריגדיר גנרל ג'יימס דוליטל ועד להעברת חיל האוויר לאנגליה הוא כפוף לחיל האוויר השמיני בפיקודו של מייג'ור גנרל קרל ספאץ. בספטמבר 1942 עבר חיל האוויר לאנגליה והפך לעצמאי. החיל השתתף במערכה בצפון אפריקה ובזירה האיטלקית ובדרום צרפת. במהלך המלחמה ערך החיל 430,681 גיחות, הטיל 217,156 טון פצצות והשמיד 2,857 מטוסי אויב. בתום המערכה באירופה, פורק החיל ב-31 באוגוסט 1945. 

ב-17 במאי 1946 הוקם חיל האוויר מחדש כחלק מהפיקוד הטקטי האווירי. החיל צויד במטוסי סילון מדגם לוקהיד F-80 שוטינג סטאר והתמקם בקליפורניה. בדצמבר 1948 הועבר החיל לבסיס חיל האוויר ברוקס בטקסס תחת הפיקוד הקונטיננטלי של חיל האוויר והיה אחראי לכשירות כוחות המילואים של חיל האוויר בטקסס, ארקנסו, לואיזיאנה, אוקלהומה וניו מקסיקו. ביוני 1950 פורק החיל.

בינואר 1951 הופעל חיל האוויר ה-12 מחדש, הפעם במסגרת פיקוד כוחות האוויר של ארצות הברית באירופה ונאט"ו בויסבאדן שבגרמניה המערבית. באפריל 1953 עבר החיל לבסיס רמשטיין בגרמניה. בינואר 1958 חזר החיל לארצות הברית ותחת אחריות הפיקוד הטקטי, והתמקם בבסיס חיל האוויר ג'יימס קונלי בטקסס. בתקופת המשבר במצרי טאיוואן ב-1958 נשלחו כוחות חיל האוויר לפריסה מהירה באזור. בתקופת מלחמת וייטנאם סיפק חיל האוויר ה-12 יחד עם חיל האוויר התשיעי את מרב הכוח האווירי הטקטי למבצעים בדרום-מזרח אסיה. ב-1968 עבר החיל לבסיס ברגסטרום בטקסס. ב-1983 השתתף חיל האוויר ב"מבצע זעם דחוף" (הפלישה לגרנדה).

בינואר 1987 קיבל החיל גם את המשימה להוות את הכוח האווירי של פיקוד דרום של ארצות הברית. במסגרת זו נטל חלק בפלישה האמריקאית לפנמה. ב-1992 עבר החיל לאחריות פיקוד הקרב ובאותה שנה עבר לבסיס חיל האוויר דייוויס-מונת'ן באריזונה. ב-1994 השתתף בהתערבות הצבאית בהאיטי. ב-2010 סייע החיל במאמצים ההומינטרים בעקבות רעידת האדמה בהאיטי. 

משימות החיל כללו ארגון ואימון כוחות פיקוד הקרב במערב ארצות הברית. באוגוסט 2020 עברו יחידות הפיקוד לאחריות חיל האוויר ה-15, וחיל האוויר ה-12 נותר כמפקדת הכוח האווירי של פיקוד הדרום.

## קישורים חיצוניים

*אתר חיל האוויר ה-12

קטגוריה:יחידות חיל האוויר של ארצות הברית
קטגוריה:פיקוד דרום של ארצות הברית
אדיר הוא

שמאל|ממוזער|אדיר הוא, הוקלט בטיש בבית מדרש בוהוש בבני ברק, 2011. מקליט: חיים רוזנראוך
**אדיר הוא** הוא פיוט המסודר על פי האלף - בית, ונהוג לשיר אותו בסוף סדר פסח. מקורו של השיר, כנראה בגרמניה.

## מהות הפיוט
הפיוט איננו מיוחד לפסח ולליל הסדר, כך לדוגמה הפיוט מוזכר במנהג אביניון שבפרובאנס כפיוט לימים טובים., אך מאחר שבמרכזו עומד בנין המקדש, הוא צורף להגדה, ומופיע בהגדות האשכנזיות החל מן המאה ה-14. 

בהגדת פראג, ובהגדות אשכנזיות נוספות, צורף לפיוט תרגום ליידיש עתיקה. בקהילות רבות (בעיקר ביהדות גרמניה וביהדות אוברלנד) נהגו לשיר את הפיוט גם בתרגומו.

יש שטענו שהפיוט הוא המשך של הפיוט הקודם אדיר במלוכה כאשר "אדיר במלוכה" מתייחס לגאולה ביציאת מצרים ואילו "אדיר הוא" מתייחס לגאולה העתידה.

## לחנים וביצועים
* לחן של חיים בנט וביצוע של שלמה כהן ומקהלת רננו חסידים באלבום **[[אוהבי ה']]**.
* לחן עממי תימני, בביצוע מקהלת "דברי שיר" עם הסולן רן שבח באתר יוטיוב.

## קישורים חיצוניים

* 
* מאיר בר-אילן, "מפיוטי ההגדה – 'אדיר הוא' ו'אדיר במלוכה'", **מסורת הפיוט** ד (תשס"ח), עמ' 37–60. (גרסה נוספת באתר הפיוט והתפילה)

## הערות שוליים

קטגוריה:פיוטי הגדה של פסח
קטגוריה:יצירות עם אקרוסטיכון
דוד קראוס (ספורטאי)

**דוד קראוס** (6 באפריל 1941 – 1 באוקטובר 2020) היה ספורטאי ספורט נכים וקפטן נבחרת ישראל בכדורסל כיסאות גלגלים.

## חייו
קראוס נולד וגדל בקיבוץ גבעת חיים איחוד. לאחר שנפצע במלחמת ששת הימים נותר מרותק לכיסא גלגלים ובתקופת השיקום החל לעסוק בשחייה ובכדורסל כיסאות גלגלים.

ב התחרה בשני משחים ל-50 מטר, בסגנון גב ובסגנון חופשי. במשחקי סטוק מנדוויל 1969 זכה בשתי מדליות כסף בשחייה.

ב התחרה במוקדמות משחה 50 מטר גב וזכה במדליית כסף עם נבחרת הכדורסל. ב זכה פעם נוספת עם נבחרת הכדורסל במדליית כסף.

ב השתתף עם נבחרת הכדורסל. הייתה זו התחרות האולימפית האחרונה בה השתתף ולאחר מכן המשיך להתחרות בישראל ובמשחקי סטוק מנדוויל.

קראוס היה קפטן נבחרת הכדורסל ומונה לחבר בוועדה הארצית לספורט מקצועי.

נפטר ב-2020 בגיל 79 והוכר כחלל צה"ל בהיותו נכה צה"ל שנפטר לאחר השירות.

## קישורים חיצוניים

* 
* פירוט השתתפותו בתחרויות המשחקים הפאראלימפיים באתר הרשמי של IPC 
* סיפור פציעתו במלחמת ששת הימים
* דף זיכרון באתר גבעת חיים איחוד
* דוד קראוס - הקיבוצניק שרצה לשתף את כולם, הפראתון, גיליון 61, נובמבר 2020, עמ' 18.

קטגוריה:זוכי מדליית כסף פאראלימפית מישראל
קטגוריה:שחיינים נכים ישראלים
קטגוריה:שחיינים פאראלימפיים ישראלים
קטגוריה:שחקני כדורסל בכיסאות גלגלים ישראלים
קטגוריה:כדורסלנים פאראלימפיים ישראלים
קטגוריה:ספורטאים ישראלים במשחקים הפאראלימפיים תל אביב (1968)
קטגוריה:שחיינים במשחקים הפאראלימפיים תל אביב (1968)
קטגוריה:ספורטאים ישראלים במשחקים הפאראלימפיים היידלברג (1972)
קטגוריה:כדורסלנים במשחקים הפאראלימפיים היידלברג (1972)
קטגוריה:שחיינים במשחקים הפאראלימפיים היידלברג (1972)
קטגוריה:ספורטאים ישראלים במשחקים הפאראלימפיים טורונטו (1976)
קטגוריה:כדורסלנים במשחקים הפאראלימפיים טורונטו (1976)
קטגוריה:ספורטאים ישראלים במשחקים הפאראלימפיים ניו יורק וסטוק מנדוויל (1984)
קטגוריה:כדורסלנים במשחקים הפאראלימפיים ניו יורק וסטוק מנדוויל (1984)
קטגוריה:גבעת חיים איחוד: אישים
קטגוריה:ספורטאים נכי צה"ל
קטגוריה:נכי צה"ל שהוכרו לאחר מותם כחללי צה"ל
קטגוריה:אישים הקבורים בגבעת חיים איחוד
קטגוריה:ישראלים שנולדו ב-1941
קטגוריה:ישראלים שנפטרו ב-2020
הנשים החותרות מסטוקהולם

ממוזער|300x300 פיקסלים|ציור הומוריסטי הנשים החותרות בסטוקהולם והסירות המפוארות שלהן. פורסם בשנת 1855.
השטת מוניות היה מקצוע נשי בסטוקהולם, שוודיה, מן המאה ה-15 עד תחילת המאה ה-20. החותרות שניהלו את מוניות המים המוקדמות והשיטו נוסעים בין האיים של סטוקהולם, אל האיים של הארכיפלג של סטוקהולם, וכן בין אתרים סביב אגם מלארן בצדה השני של העיר, נקראו
**הנשים החותרות** (בשוודית: **Roddarmadam**, במשמעותו המילולית: "הגברת החותרת").

## היסטוריה
הנשים החותרות של סטוקהולם מוזכרות לראשונה בטקסט מן המאה ה-15. בשנת 1638 הן ייסדו קבוצה מיוחדת בתוך הגילדה של משיטי המעבורות השוודית. הן היו אחראיות לרוב התחבורה הימית באזור הבירה. החותרות עבדו בצוותים של שתיים, כשהן משיטות נוסעים בין האיים, לאגם מלארן ולארכיפלג של סטוקהולם. הן היו נשואות או רווקות, והורישו את סירותיהן מאם לבת, או קנו אותן מקולגה שפרשה. הן התפרסמו כנשות עסקים בעלות דיבור גס ובוטה. ב-1759 עלתה הצעת חוק שדרשה שהחותרות יחויבו להיות פיכחות ולדבר בשפה ראויה. הן חבשו כובעים גדולים, שהתאימו לכל מזג האוויר והיו לסימן זיהוי שלהן.

החותרות השאירו רושם עז על זרים שהגיעו לסטוקהולם. בשנות התשעים של המאה ה-16, מבקר איטלקי התרשם מהכוח ומהמהירות גדולה של הנשים החותרות. בשנת 1763, המשורר השוודי קארל מיקאל בלמן משך תשומת לב כאשר הסתכסך עם אחת החותרות וניצח. במהלך ביקורו בשוודיה בשנת 1787 של איש הצבא פרנסיסקו דה מירנדה (Francisco de Miranda), הוא תיאר את הנשים החותרות כ"נשים טובות ששרות כמו שדים!".

במהלך המאה ה-19, הנשים החותרות התמודדו עם תחרות גוברת והולכת. בעקבות החוק משנת 1846, אשר ביטל את כל זכויות היתר של חברי הגילדות ואפשר לכל אחד לפתוח חברה פרטית בכל תחום. חברה פרטית רכשה רישיון, בשנת 1848, עבור הפעלת קו הסעות בסטוקהולם באמצעות סירות מונעות על ידי גלגל הנעה (Paddle wheel) במקום משוטים. החברה העסיקה נשים לא נשואות מדלרנה. הנשים לבשו לבוש מסורתי והיו נחמדות ואדיבות ללקוחות. כמה שנים מאוחר יותר סירות קיטור התחילו נגסו חלקים נרחבים מקווי ההסעות והתחרו עם הנשים שהפעילו הסעות בשני סוגי הסירות.

בשנת 1856 היו 96 סירות משוטים שנוהלו על ידי נשים, עם יכולת הובלה של 20–25 אנשים בכל סירה. בשנת 1875, כאשר מקצוע החותרת בוטל באופן רשמי (אף על פי שהן הורשו להמשיך להשיט סירות), היו חמש תחנות של סירות משוטים בסטוקהולם, בהן 23 סירות שנוהלו על ידי נשים. המספר המשיך להצטמצם עם השנים, ולא ידוע בדיוק מתי נשים הפסיקו להפעיל סירות. עם זאת, על פי ההיסטוריון השוודי פר אנדש פוגלסטרם (Per Anders Fogelström), נשים המשיכו להפעיל סירות משוטים עד מלחמת העולם הראשונה.

## הערות שוליים

קטגוריה:מקצועות עבר
קטגוריה:מקצועות ימיים
קטגוריה:סטוקהולם: היסטוריה
קטגוריה:סטוקהולם: תחבורה
קטגוריה:נשים בשוודיה
ארויו

**ארויו** הוא שם משפחה ספרדי, הקיים גם ביהודים ספרדים ובעמים שנשלטו על ידי ספרד כמו הפיליפינים.

קטגוריה:שמות משפחה
קטגוריה:שמות משפחה ביהדות ספרד ופורטוגל
משחק מלחמה (משחק אסטרטגיה)

**משחק מלחמה** (באנגלית: **Wargame**) הוא משחק אסטרטגיה העוסק בפעולות צבאיות מסוגים שונים, אמיתיים או בדיוניים. **Wargaming** הוא תחביב מוקדש להצגה של משחקים כאלה, כאשר לעיתים רחוקות משתמשים בו באופן מקצועי על ידי הצבא כדי ללמוד לוחמה. "משחק מלחמה" עשוי להתייחס ללימוד תאורטי על תנועת החיילים או אימון טקטי ואסטרטגי.
תחביב משחקי המלחמה המודרני התחיל במאה התשע-עשרה, עם משחק ה-Kriegsspiel שנועד להכשיר קצינים לפיקוד. מאוחר יותר, ה.ג. וולס כתב ספר בשם "מלחמות קטנות" המיועד לילדים על חוקי המשחק עם חיילי צעצוע. מאוחר עוד יותר, בתקופת שנות החמישים יצאו משחקי קופסה רבים ברוח הזו, ועד היום הם פופולריים.

משחקי המלחמה השתנו במהלך השנים משורשיהם במשחקי מיניאטורות ומשחקי לוח, למשחקי המחשב המדמים מלחמה; עם זאת, מיניאטורות ומשחקי לוח עדיין נמכרים היום, ונאספים על ידי שחקנים רבים בכול רחבי העולם.

## סקירה
כמו כל המשחקים, משחקי מלחמה קיימים במגוון רחב ובמורכבות שונה. כמה הם פשוטים ואילו אחרים מנסים לדמות רמה גבוהה של ריאליזם היסטורי. המשחקים האחרונים בדרך כלל דורשים ספרי חוקים עבי-כרס המקיפים מגוון רחב של עידנים (מהעת העתיקה ועד לעתיד הרחוק) וגדלים (ממשחק טקטי עם כמה חיילים בודדים למשחק מסיבי עם צבאות שלמים). משחקים אלה דורשים לעיתים קרובות ללמוד את החוקים לפני המשחק בהם.

משחקי מלחמה בדרך כלל מסווגים כהיסטוריים (מדמים לחימה היסטורית כמו קרב קרני חיטין) היפותטיים (מדמים היסטוריה היפותטית; מה אם צרפת הייתה מנצחת את גרמניה הנאצית במלחמת העולם השנייה? מה אם הצלבנים היו פולשים בטעות למונגוליה ולא לארץ ישראל?) או בדיוניים (כמו קרבות של מלחמת הכוכבים). המשחקים ההיסטוריים עד כה מהווים את הקבוצה הגדולה ביותר. משחקים אלה מבוססים על אירועים אמתיים, ומנסים לייצג באופן סביר קרבות וקונפליקטים. ההבדל העיקרי שלהם ממשחקי אסטרטגיה כמו שחמט וסטרטגו הוא שכאן יש גם אלמנט של מזל (שימוש בקוביות וכדומה), ולא כמו בשחמט אשר תלוי כולו ביכולותיהם של השחקנים.

משחקי תפקידים צמחו ממשחקי מלחמה שהחלו להתמקד בלוחם הבודד במקום בצבא אותו הוא מוביל ושמו דגש גם על האישיות שלו ולא רק על קרבות וסטטיסטיקה. עם זאת, לחימה והטלת קוביות נותרו עדיין כאלמנטים מרכזיים במשחקי תפקידים, הבולט שבהם הוא מבוכים ודרקונים.

עם המצאת המחשב האישי פותחו לאורך השנים גם משחקי מלחמה רבים למחשב אשר מאפשרים לשחקנים להתמקד במגוון רחב של תרחישים צבאיים על פני תקופות היסטוריות שונות בהיסטוריה, למרות שהם נוטים במיוחד להתמקד בתקופת מלחמת העולם השנייה ובעימותים צבאיים מודרניים.

## ראו גם
* משחק מלחמה ממוחשב
* משחק מלחמה עסקי
* משחק קופסה

## קישורים חיצוניים

* 

*
דני שחר (ספורטאי)

**דניאל (דני) שחר** (נולד ב-1945) הוא ספורטאי ומאמן ספורט נכים שהיה קפטן נבחרת ישראל בכדורסל כיסאות גלגלים.
## חייו
נולד למשפחת שקורי ובגיל צעיר חלה בשיתוק ילדים. היה חבר סניף איל"ן בת ים ובנעוריו החל להתאמן במרכז הספורט לנכים ברמת גן.

היה שחקן וקלע מצטיין בנבחרת כדורסל כיסאות גלגלים והשתתף בתחרויות ארציות ובינלאומיות במשחקי סטוק מנדוויל וב.

ב היה קפטן נבחרת הכדורסל שזכתה במדליית זהב. בתחרויות האתלטיקה השתתף במרוץ קבוצתי 40X4 בכיסאות גלגלים.

ב וב זכה עם נבחרת הכדורסל במדליות כסף.

ב השתתף עם נבחרת הכדורסל. הייתה זו התחרות האולימפית האחרונה בה השתתף.

משנות השישים היה קפטן נבחרת ישראל בכדורסל כיסאות גלגלים ומאוחר יותר החל לעסוק באימון הנבחרת. ב-1983 מונה למאמן ראשי של תחום הכדורסל במרכז הספורט לנכים.

## קישורים חיצוניים

* פירוט השתתפותו בתחרויות המשחקים הפאראלימפיים באתר הרשמי של IPC 

קטגוריה:אלופים פאראלימפיים ישראלים
קטגוריה:זוכי מדליית כסף פאראלימפית מישראל
קטגוריה:ספורטאי איל"ן
קטגוריה:שחקני כדורסל בכיסאות גלגלים ישראלים
קטגוריה:כדורסלנים פאראלימפיים ישראלים
קטגוריה:אתלטים פאראלימפיים ישראלים
קטגוריה:ספורטאים ישראלים במשחקים הפאראלימפיים תל אביב (1968)
קטגוריה:אתלטים במשחקים הפאראלימפיים תל אביב (1968)
קטגוריה:כדורסלנים במשחקים הפאראלימפיים תל אביב (1968)
קטגוריה:ספורטאים ישראלים במשחקים הפאראלימפיים היידלברג (1972)
קטגוריה:כדורסלנים במשחקים הפאראלימפיים היידלברג (1972)
קטגוריה:ספורטאים ישראלים במשחקים הפאראלימפיים טורונטו (1976)
קטגוריה:כדורסלנים במשחקים הפאראלימפיים טורונטו (1976)
קטגוריה:ספורטאים ישראלים במשחקים הפאראלימפיים ניו יורק וסטוק מנדוויל (1984)
קטגוריה:כדורסלנים במשחקים הפאראלימפיים ניו יורק וסטוק מנדוויל (1984)
קטגוריה:נפגעי פוליו ישראלים
קטגוריה:ישראלים שנולדו ב-1945
O'G3NE

**O'G3NE** היא להקת בנות הולנדית, המורכבת משלוש האחיות: האחות הבכורה **ליסה וול** (בהולנדית: **Lisa Vol**; נולדה ב-21 ביוני 1994) והתאומות **איימי** ו**שלי וול** (בהולנדית: **Shelley en Amy Vol**; נולדו ב-18 באוקטובר 1995). שם הלהקה נהגה בדיבור כ"אוג'ן" (Ogene), לפי אתר האינטרנט של הלהקה שמה נגזר מכמה פירושים: האות O' המסמלת את סוג הדם של אימם, צירוף האותיות GNE, את הגנים שמחברים אותם זה לזה והספרה שלוש מסמלת את מספר החברות בלהקה. הלהקה ייצגה את הולנד בתחרות אירוויזיון הילדים בשנת 2007, שנערכה ברוטרדם באותה שנה. בנוסף, הלהקה ייצגה את הולנד באירוויזיון 2017 עם השיר Lights and Shadows ("אורות וצללים"), בתחרות אשר נערכה בקייב, אוקראינה.

## היסטוריה
שלוש האחיות נולדו בדורדרכט וגדלו בעיירה פיינארט, בתחילת דרכה של הלהקה היא נקראה בשמות חברותיה, **Lisa, Amy & Shelley**. בשנת 2007 הן השתתפו בגמר הלאומי (Junior Songfestival 2007) שערך תאגיד השידור ההולנדי לבחירת הנציג בתחרות האירוויזיון לילדים באותה שנה, הן הגיעו בחצי גמר הראשון למקום הראשון עם 36 נקודות ונצחו בגמר הלאומי לייצג את המדינה בתחרות שנערכה ברוטרדם, שבהולנד. את שירם לתחרות "Adem in, adem uit" ("תשאף, תנשוף") כתבו בעצמן. שירם שובץ במקום העשירי בסדר הופעת השירים וסיימו בסוף ההצבעה במקום ה-11 עם 39 נקודות.

באותה שנה שוחרר אלבומן הראשון שנקרא "300%", שכלל שלושה עשר שירים מביניהם גם את שירם מהתחרות. בהמשך שוחרר אלבומם השני בשנת 2011 בשם "Sweet 16".

מספר שנים לאחר שחרור אלבומם האחרון, השתתפה השלישייה תחת שמה הנוכחי, בשלב האודישנים העיוורים בפרק השלישי בעונה החמישית, שנערכה בשנת 2014, של תוכנית השירה "The Voice הולנד". בשלב זה הופיעו עם השיר "Emotion" בגרסת דסטיניז צ'יילד שבמקורה של הלהקה בי ג'יז, וצורפו לנבחרת המנטור מרקו בורסאטו, שלבסו זכו בגמר התוכנית בחל ב-19 בדצמבר והייתה ללהקה היחידה בכל עונות התכנית שזכתה.

ב-30 בספטמבר 2016 שוחרר אלבום הסטודיו השלישי "We Got This", שעמד במקום הראשון במצעד האלבומים ההולנדי. באותה שנה הכריז תאגיד השידור ההולנדי בבחירה פנימית שהלהקה תייצג את הולנד בתחרות האירוויזיון ב-2017 שנערכה בבירת אוקראינה, קייב, עם השיר "Lights and Shadows" ששוחרר ב-2 במרץ. בחצי הגמר הראשון הגיעו למקום הרביעי, שבמקומות הראשונים צלחו בולגריה, הונגריה וישראל. בשלב הגמר הסופי הגיעו למקום ה-11 עם 150 נקודות.

## דיסקוגרפיה
### אלבומים
* 2008 – *300%*
* 2011 – *Sweet 16*
* 2016 – *We Got This*
* 2019 – *Straight to You*

## קישורים חיצוניים

* 

קטגוריה:מוזיקאים הולנדים
קטגוריה:משתתפי אירוויזיון 2017
קטגוריה:נציגי הולנד באירוויזיון
קטגוריה:משתתפי אירוויזיון הילדים
קטגוריה:להקות הולנדיות
קטגוריה:זוכי The Voice
קטגוריה:להקת אחאים
ישראל במשחקי סטוק מנדוויל

ישראל השתתפה במשחקי סטוק מנדוויל משנת 1953, וספורטאיה זוכים להישגים נאים 

## הרכב המשלחות

## קישורים חיצוניים

## הערות שוליים

*
קטגוריה:ישראל: ספורט נכים
ממשלת אוקראינה

**ממשלת אוקראינה** (באוקראינית: ** Уряд України** או רשמית **קבינט השרים של אוקראינה**, באוקראינית: **Кабінет Міністрів України**) היא הרשות המבצעת של אוקראינה והגוף הבכיר ביותר בניהול המדינה מאז ה-17 בספטמבר 1991.

מעמד הממשלה מעוגן בחוקת אוקראינה ובחוק "אודות קבינט השרים האוקראיני".

בהיות המשטר באוקראינה, משטר נשיאותי, משמשת הממשלה מעין זרוע של הנשיא. את הממשלה כולה, ראש הממשלה והשרים, ממנה הנשיא, אך מינוי זה חייב לזכות באישור הפרלמנט. כוחו של ראש הממשלה מוגבל והחלטות חשובות עוברות דרך הנשיא.

מושב הממשלה הוא בבניין הממשלה ברחוב גרושבסקי 12/12 בקייב, בקומפלקס מבנים המאכלס גם את לשכות שרי הממשל השונים.

## הרכב הממשלה
הרכב הממשלה הנוכחית החל מ-1 באוגוסט 2021:

## גופי ממשל נוספים
### לשכות וסוכנויות ממלכתיות
* 
* 
* הוועדה הממלכתית לשידור רדיו וטלוויזיה
* השירות הממלכתי לתקשורת מיוחדת
* הלשכה הלאומית למלחמה בשחיתות
* 
* השירות הממלכתי לבקרת הסמים והתרופות
----
* סוכנות החלל הממלכתית
* הפיקוח הממלכתי להסדרה גרעינית
* שירות הרגולציה הממלכתי

### סוכנויות ממשל נפרדות
* 
* המועצה הלאומית לשידור רדיו וטלוויזיה (nrada.gov.ua)
* משרד התובע הכללי
* הבנק הלאומי

### ועדות לאומיות
* הוועדה הלאומית לרגולציה ממלכתית בתחום התקשורת והמידע
* 
* הוועדה הלאומית לרגולציה ממלכתית בתחום שירותי שוק פיננסי
* הוועדה הלאומית לרגולציה ממלכתית בתחום ניירות ערך ושוק המניות

## קישורים חיצוניים

*  

*
קטגוריה:אוקראינה: פוליטיקה
אוקראינה
יחסי החוץ של אוקראינה

ממוזער|בניין משרד החוץ האוקראיני בקייב
400px|ממוזער|'''מפת יחסי החוץ של אוקראינה:''' בירוק, אוקראינה; בכחול, המדינות שבהן יש ייצוג אוקראיני בדרג השגרירות או בדרג הקונסולרי
[ממוזער|[נשיא ארצות הברית ברק אובמה וראש ממשלת אוקראינה ארסני יאצניוק בחדר הסגלגל שבבית הלבן. מרץ 2014]]
**יחסי החוץ של אוקראינה** (באוקראינית: **Міжнародні відносини України**) מושפעים מעמדתה של ממשלת אוקראינה ומדיניות החוץ המונחית על פי קווים מנחים שמתווה נשיא אוקראינה ומשרד החוץ של אוקראינה.

החששות העיקריים כוללים סחר חופשי, טרור, שיתוף פעולה כלכלי עם מדינות אירופה ויציבות המדינה, בעיקר לנוכח מלחמת האזרחים באוקראינה. אוקראינה פעילה באומות מאוחדות מאז שנת 1945 והיא מנסה לנהל מגעים להצטרפותה לאיחוד האירופי, ברם מגעים אלה היוו לאבן נגף במדיניות הפנים של המדינה ולפרוץ משבר יברומאידן.

## מדיניות החוץ
גישתה האסטרטגית של אוקראינה בתחום החוץ מתמקד בשיתוף פעולה בינלאומי תוך קידום האינטרסים הלאומיים והגנת זכויות אזרחיה בניכר.

מטרות המדיניות העיקריות הן הצטרפות לברית נאט"ו ולאיחוד האירופי, בעיקר מאז תחילת המאה ה-21 ולאור התרחקות המדינה מההשפעה הרוסית והתנתקותה מחבר המדינות. בכירי המדינה מנהלים מגעים של התקרבות עם הממשל האמריקאי.

## קישורים חיצוניים

*האתר הרשמי של משרד החוץ האוקראיני

אוקראינה
פיליפ לאת'אם

**צ'ארלס פיליפ לאת'אם** (באנגלית: **Charles Philip Latham**; 17 בינואר 1929 - 20 ביוני 2020) היה שחקן בריטי.

## ביוגרפיה
לאת'אם נולד באסקס. הוא למד ב"פלסטד סקול" ואחר כך באקדמיה המלכותית לאמנות הדרמה וסיים את התואר ב-1951.

בסוף שנות השישים ובתחילת שנות השבעים של המאה העשרים היה לאת'אם מוכר לצופי הטלוויזיה בבריטניה בתפקיד רואה החשבון "המצפון" של חברת הנפט בבעלות בריאן סטיד (בגילומו של ג'פרי קין) בסדרה "The Troubleshooters" של ה-BBC. עוד הופיע לאת'אם בין השנים 1960 ו-1962 בסדרה "Danger Man", במיני-סדרה "ישו מנצרת", בסדרה "The Treasure Seekers", במיני-סדרה "The Cedar Tree", בפרקים בסדרות "המלאך", "המפקח מגרה", בסדרה הבלשית "Sergeant Cork" בסדרה "Justice", "סיפור אהבה", "Killers", בסדרה "Hammer House of Horror", בסדרה "נני" ובסדרה "המקצוענים".

אחד מתפקידיו הידועים של לאת'אם בקולנוע הוא בדמות קלוב המשרת הרשע של דרקולה בסרט "Dracula: Prince of Darkness" בהפקת חברת האמר משנת 1966. לפני כן הופיע לאת'אם בסרטי האמר נוספים "Devil-Ship Pirates" ו-"The Secret of Blood Island" שניהם מ-1964. עוד בקולנוע שיחק בסרטים "Ring of Spies" (מ-1964), "Spy Story" (מ-1976), "גיבורי נברון" (1978). בטלוויזיה שיחק לאת'אם בתפקיד ראשי בדמות פלנטג'נט פאליסר, לצדה של סוזן המפשייר בתפקיד אשתו, בסדרה בת 26 פרקים של ה-BBC "משפחת פאליסר" עיבוד לסדרת הרומנים הפוליטיים של אנתוני טרולופ. ב-1983 גילם את הלורד הנשיא בורוסה בסדרה "דוקטור הו" בפרק "חמשת הדוקטורים" שנוצר לציון 20 שנה לסדרה.

נפטר ב-20 ביוני 2020.

## פילמוגרפיה

## קישורים חיצוניים

* 

## הערות שוליים

קטגוריה:שחקני קולנוע וטלוויזיה אנגלים
קטגוריה:בריטים שנולדו ב-1929
קטגוריה:בריטים שנפטרו ב-2020
עונת 1899/1900 בפוטבול ליג

**עונת 1899/1900** הייתה העונה ה-12 של הפוטבול ליג שהיא הייתה הליגה האנגלית הבכירה בכדורגל. העונה החלה ב-2 בספטמבר 1899 והסתיימה ב-30 באפריל 1900. 

הליגה כללה 18 קבוצות. מנצ'סטר סיטי וגלוסוף נורת' אנד היו הקבוצות שעלו מליגת משנה.

עבור הניצחון הוענקו שתי נקודות ונקודה עבור תוצאת תיקו. במידה וכמה קבוצות זכו באותו מספר נקודות, הקבוצה עם יתרון ביחס שערים דורגה במקום גבוה יותר. שיטה זו הייתה בתוקף עד לעונת 1976/1977.

אסטון וילה זכתה באליפות בפעם החמישית בתולדות המועדון.  

קבוצות שסיימו את העונה במקומות 17-18 ירדו לליגת משנה. בסוף העונה גלוסוף נורת' אנד  (זו הייתה העונה היחידה של הקבוצה בליגה הבכירה) וברנלי ירדו ליגה. במקומם עלו ונסדיי ובולטון וונדררס.

## כדורגלנים מצטיינים
ביל גראטי מאסטון וילה כבש 27 שערים וזכה בתואר מלך השערים.

## טבלת הליגה

## קישורים חיצוניים
* נתונים מפורטים מאתר rsssf
* נתונים מאתר worldfootball

## הערות שוליים

קטגוריה:תחרויות כדורגל ב-1899
קטגוריה:תחרויות כדורגל ב-1900
קטגוריה:עונות בפוטבול ליג
אלפרד קניג

**אלפרד גרן קניג** (בגרמנית: **Alfred Gören König**, 2 באוקטובר 1913–1987) היה אתלט אוסטרי טורקי-יהודי. אלוף אוסטריה (1936) ופעמיים אלוף הבלקן (1938 ו-1939) בריצת 400 מטר ואלוף המכביה השנייה (1935) בריצת 200 מטר. ייצג את אוסטריה באולימפיאדת ברלין (1936).

## ביוגרפיה
קניג נולד בווינה בשם **Ali Ferit Gören**, בנו של יעקב, סוחר שנולד באיסטנבול בשנת 1882, ואחרי מלחמת העולם הראשונה חזר לטורקיה, אך לאחר מכן ברח בגלל הנהגת חוקים אנטישמיים בסוף שנות העשרים. בשנת 1930 החל התאמן בקבוצת הכח וינה ובשנת 1932 נרשם כתושב (לא כאזרח).  

### 1932
באליפות אוסטריה לנוער שנערכה ב-1932 זכה קניג במדליית זהב בריצת 400 מטר.

### 1934
באליפות אוסטריה שנערכה בשנת 1934 הוא זכה במדליית זהב בריצת 400 מטר בשיא מכבי עולמי של 50 שניות.

### 1935
במכביה השנייה שנערכה בשנת 1935 זכה קניג ב-4 מדליות, 2 זהב, 1 כסף ו-1 ארד. מדליות זהב, בריצת 200 מטר בתוצאה של 23.2 שניות, לפני הופמן מארצות הברית (23.3 שניות) ובריצת שליחים 4x400 מטר בתוצאה של 3:36.4 דקות, לפני ארצות הברית ונבחרת ארץ ישראל. מדליית כסף, בריצת 400 מטר בתוצאה של 53.2 שניות, אחרי אברהם רוזנקרנץ מארצות הברית (53.1 שניות) ולפני אייב היימן מדרום אפריקה ומדליית ארד, בריצת שליחים 4x100 מטר ביחד עם פריץ דויטשר, אחרי דרום אפריקה (45.6 שניות) וגרמניה. בנוסף הוא סיים במקום רביעי בריצת 100 מטר.

### 1936
באליפות אוסטריה באתלטיקה שנערכה ביולי 1936 זכה קניג במדליית זהב בריצת 400 מטר בתוצאה של 49.2 שניות. 

באולימפיאדת ברלין (1936) על אף היותו יהודי הוא בחר להשתתף במשחקים וסיים במקום 25, רביעי מתוך שישה אצנים במקצה המוקדם בריצת 400 מטר בתוצאה של 49.4 שניות ולא עלה לשלב רבע הגמר ובמקום שישי ואחרון במקצה המוקדם בריצת 200 מטר ולא עלה לשלב רבע הגמר גם כן.

### 1938
קניג ברח מאוסטריה ב-1938 בחזרה לטורקיה בעקבות האנשלוס.
#### אלוף ה[[בלקן]]
במשחקים הבלקניים שנערכו בספטמבר 1938 השתתף קניג כנציגה של טורקיה וזכה בשתי מדליות, זהב וארד. מדליית זהב בריצת 400 מטר בתוצאה של 49.4 שניות ומדליית ארד בריצת 200 מטר.

### 1939
במשחקים הבלקניים שנערכו באתונה ב-1939 הוא זכה במדליית זהב בריצת 400 מטר בתוצאה של 50.8 שניות.

קניג פרש מאתלטיקה תחרותית בשנת 1944 והמשיך כמאמן מצליח.

## שיאים אישיים
* ריצת 200 מטר: 22.0 שניות (1936)
* ריצת 400 מטר: 49.1 שניות (1936)

## קישורים חיצוניים

* אלפרד קניג, באתר *Österreichischer Leichtathletik-Verband* 
* אלפרד קניג, באתר *Historyn3rd* 
* Österr. Leichtathletik Meister u. Staatsmeister 
* Gherardo Bonini, DOPPELGÄNGER : THE MYSTERIOUS CAREER OF ALFRED KÖNIG, December 6, 2018

## הערות שוליים

קטגוריה:אתלטים יהודים
קטגוריה:אצנים יהודים
קטגוריה:אלופי המכביה: אתלטים
קטגוריה:ספורטאי הכח וינה
קטגוריה:יהודים טורקים
קטגוריה:אתלטים באולימפיאדת ברלין (1936)
קטגוריה:משתתפים יהודים באולימפיאדת ברלין (1936)
קטגוריה:אוסטרים שנולדו ב-1913
קטגוריה:נפטרים ב-1987
התיאטרון המוזיקלי נאה לאונרד

**התיאטרון המוזיקלי נאה לאונרד** (ברומנית: **Teatrul Muzical Nae Leonard**) נוסד בגאלאץ, רומניה, ב-15 במאי 1956, בשם Teatrul de Opereta si Estrada Regional (תיאטרון האופרטה ומופעי הרחוב האזורי) ובהמשך שינה את שמו לשם הנוכחי כמחוות כבוד לזכרו של זמר הטנור המפורסם, נאה לאונרד, שנולד בגאלאץ.

במהלך השנים הועלו על בימות התיאטרון יותר מ-250 הצגות בכורה ובהם 40 אופרות, 42 אופרטות, 10 קומדיות מוזיקליות, 20 מופעי בלט, 15 מופעים מוזיקליים לילדים ו-50 מופעי רביו.

בתיאטרון זה מתקיים גם הפסטיבל הבינלאומי "לאונרד" לזכרו של נאה לאונרד. ב-2016, במסגרת הפסטיבל ה-13, הוצגה הבכורה העולמית של המחזה המוזיקלי "המלך אייל". המחזה הוצג באיטלקית עם כתוביות ברומנית.

## קישורים חיצוניים
* התיאטרון המוזיקלי "נאה לאונרד" 

## הערות שוליים

קטגוריה:רומניה: תיאטראות
קטגוריה:תיאטראות מוזיקליים
קטגוריה:גאלאץ
קטגוריה:גאלאץ: מבנים
קיי אייבי

**קיי אלן אייבי** (באנגלית: **Kay Ellen Ivey**; נולדה ב-15 באוקטובר 1944) היא פוליטיקאית אמריקאית חברת המפלגה הרפובליקנית המכהנת כמושלת אלבמה מאפריל 2017. לפני כן כיהנה כגזברית המדינה וסגנית מושל אלבמה תחת רוברט בנטלי.

## ביוגרפיה
אייבי נולדה וגדלה בעיירה הקטנה קמדן שבאלבמה, ועבדה בחווה המשפחתית.

ב-1967 סיימה לימודי תואר ראשון באוניברסיטת אובורן.

בתקופת לימודיה סייעה לקמפיין הבחירות של לורלין וולאס, שהתמודדה למשרת מושלת המדינה לאחר בעלה ג'ורג' וולאס, והייתה לאישה הראשונה שנבחרה לתפקיד.

ב-1967,לאחר לימודיה, התחתנה ועברה לקליפורניה ועבדה במשך מספר שנים כמורה בתיכון. לאחר שנתיים של נישואין, התגרשה ושבה לאלבמה. עם שובה לאלבמה עבדה בבנק ופיתחה תוכנית לימודים לבתי ספר על הכשרה פיננסית לתלמידים.

ב-1979 החלה לעבוד כעוזרת בלשכתו של מושל המדינה פוב ג'יימס. שימשה עוזרת לדובר בית הנבחרים של אלבמה ועוזרת לראש המשרד לפיתוח כלכלי של אלבמה. החל מ-1985 ועד 1998, ניהלה את קשרי הציבור והתקשורת של הוועדה להשכלה גבוהה של אלבמה.

ב-2002 נבחרה לגזברית המדינה וב-2006 נבחרה לתקופת כהונה שנייה.

בנובמבר 2010 נבחרה לסגנית מושל אלבמה ולכהונה שנייה בנובמבר 2014. בעקבות שערוריית ניאוף ועבירות אתיקה בכספי מערכת הבחירות בהן היה מעורב המושל רוברט בנטלי, נפתח נגדו הליך הדחה בבית המחוקקים של אלבמה בשל טיוח שביצע לרומן, והוא החליט להתפטר מתפקידו. אייבי הושבעה לתפקיד המושלת ב-10 באפריל 2017 והייתה בכך לאישה השנייה המכהנת בתפקיד.

בנובמבר 2018 נבחרה לתקופת כהונה מלאה.

בבחירות 2022 התמודדה על כהונה שנייה בתפקיד, לאחר שניצחה בבחירות המקדימות של המפלגה הרפובליקנית 8 מתמודדים נגדה. בבחירות הכלליות נבחרה ברוב של 67% מהקולות מול המועמדת מהמפלגה הדמוקרטית.

## חיים אישיים
אייבי הייתה נשואה פעמיים לתקופות קצרות וללא ילדים.

ב-1967 נישאה לבן לרבייה, אותו הכירה במהלך לימודיה ובעקבותיו עברה לקליפורניה. נישואין אלה החזיקו מעמד שנתיים, אשר עם הגירושין מלרביה, חזרה לאלבמה ב-1969.

ב-1993 נישאה לטום קלמנט, גם נישואין אלה החזיקו שנתיים והזוג התגרש ב-1993.

אייבי חברה בכנסייה הבפטיסטית.

ב-2019 אובחנה בסרטן הריאות והחלה לעבוד טיפולים. בינואר 2020, דווח כי החלימה לחלוטין.

## קישורים חיצוניים

* 

* Who is Kay Ivey? First in line to replace Gov. Robert Bentley has 'varied career' in politics, banking, אתר al.com, 29 במרץ 2016

## הערות שוליים

קטגוריה:אמריקאים ילידי אלבמה
קטגוריה:סגני מושלי אלבמה
קטגוריה:מושלי אלבמה
קטגוריה:מזכירי אוצר במדינות ארצות הברית
קטגוריה:מושלות מדינות ארצות הברית מהמפלגה הרפובליקנית
קטגוריה:מושלי מדינות ארצות הברית מהמפלגה הרפובליקנית
קטגוריה:פוליטיקאיות אמריקאיות
קטגוריה:בוגרות אוניברסיטת אובורן
קטגוריה:בוגרי אוניברסיטת אובורן
קטגוריה:אמריקאיות שנולדו ב-1944
קטגוריה:אמריקאים שנולדו ב-1944
אייבי

קטגוריה:שמות משפחה
קטגוריה:שמות פרטיים לנשים
קטגוריה:שמות פרטיים שמקורם בצמחים
Erfreut euch, ihr Herzen, רי"ב 66

ממוזער|כנסיית ניקולאי בלייפציג, 1749
**Erfreut euch, ihr Herzen** (בעברית: שמחו, הלבבות), רי"ב 66, היא קנטטה שהלחין יוהאן סבסטיאן באך בהיותו בלייפציג. ביצועה הראשון היה ביום השני של חג הפסחא, שחל ב-10 באפריל 1724.

## היסטוריה
קנטטה זו הייתה העשירית שהלחין באך באותה שנה, לאחר שבשנה הקודמת הלחין עשרים וחמש קנטטות. ביום הראשון של הפסחא ביצע את רי"ב 4 וביום השלישי ביצע את רי"ב 134.

הקנטטה מבוססת על יצירה קדומה שלו, רי"ב 66א', קנטטה חילונית שהלחין באך ב-1718 בהיותו בקטן ושהמוזיקה שלה אבדה. הוא ביצע שוב את היצירה לכבוד אותו מועד ב-1731 וב-1735.

ב-1868 הוציאה לאור חברת באך את הקנטטה לראשונה, בכרך 7 של פרסומיה.

## מילים ומוזיקה
סדר הקריאה לאותו יום כולל פסוקים ממעשי השליחים העוסקים בדרשת פטרוס ופסוקים מהבשורה על-פי לוקאס המספרים על פגישת ישו עם תלמידיו בדרך לאמאוס. הלברית שנכתבה על ידי מחבר לא ידוע מתארת דיאלוג אלגורי בין קול הפחד לקול התקווה, ומקשרת בין נושא זה לתחיית ישו.

הקנטטה נועדה לביצוע על ידי סולני אלט, טנור ובס בליווי מקהלה בת ארבעה קולות, ובתזמור של חצוצרה, שני אבובים, שני כינורות, ויולה ובאסו קונטינואו הכולל בסון. לקנטטה שישה פרקים:
# מקהלה: *Erfreut euch, ihr Herzen* (שמחו, הלבבות)
# רצ'יטטיב לבס: *Es bricht das Grab und damit unsre Not* (המוות קרב, ועמו המצוקה)
# אריה לבס: *Lasset dem Höchsten ein Danklied erschallen* (השמיעו לנעלה שיר תודה)
# דואט רצ'יטטיב: *Bei Jesu Leben freudig sein* (במחיצתו של ישוע שורה השמחה)
# דואט אריה: *Ich furchte zwar/nicht des Grabes Finsternissen* (אני/איני פוחד מחשכת הקבר)
# כורל: *Alleluja* (הללויה)

## הקלטות
היצירה הוקלטה במלואה 18 פעמים בהקלטות מסחריות. בין המנצחים שביצעו את ההקלטות ניתן לציין את הלמוט רילינג (ב-1972), גוסטב ליאונהארדט (ב-1976), טון קופמן (ב-1998) וג'ון אליוט גרדינר (ב-2000).

## קישורים חיצוניים
* פרטי הקנטטה באתר קנטטות באך
* טקסט הקנטטה באתר קנטטות באך (בתרגום לעברית)

## הערות שוליים

קטגוריה:קנטטות מאת יוהאן סבסטיאן באך
נמל התעופה הבין-לאומי אורלנדו

**נמל התעופה הבין-לאומי של אורלנדו** הוא נמל תעופה גדול הממוקם שישה קילומטרים דרומית־מזרחית לאורלנדו, פלורידה בארצות הברית. נמל התעופה הוא השני בעומס שלו בפלורידה וה-14 בגודל תעבורת הנוסעים בארצות הברית. הנמל שימש בראשיתו כבסיס צבאי ולאחר מכן הפך לנמל תעופה אזרחי. בתוך נמל התעופה קיים בית מלון.

## טיסות לישראל וממנה
בפברואר 2019 הודיעה אל על על הפעלת קו עונתי שבועי בין הנמל לתל אביב שהחל ב-2 ביולי 2019 וימשיך עד 20 באוגוסט 2019, ומופעל במטוסי הבואינג 200–777 והבואינג 787.

## סטטיסטיקות
#### יעדים עיקריים

#### Airline market share

### International statistics
Orlando International Airport was the 14th largest international gateway in the יונייטד States and second largest in Florida (behind Miami International Airport) for the year ending June 2013. The airport handled 3,694,774 arrivals on international flights during that period, of which 82.9% were carried by a foreign airline and 17.1% by a domestic airline.

#### Top destinations

#### Airline market share

### Annual traffic

## קישורים חיצוניים

* 

## הערות שוליים

אורלנדו
קטגוריה:אורלנדו
ויקטור מצ'ור

**ויקטור מֶצ'וּר** (באנגלית: **Victor Mature**; 24 בינואר 1913 – 4 באוגוסט 1999) היה שחקן קולנוע, טלוויזיה ותיאטרון אמריקאי.

## קורות חיים
הוא נולד בלואיוויל, קנטקי לאב שהיה מהגר איטלקי. למד משחק בפסדינה, קליפורניה והחל להופיע בתיאטרון שם נצפה על ידי המפיק האל רוץ' שהחתים אותו על חוזה לשבע שנים.

הופעתו הראשונה בקולנוע הייתה בתפקיד קטן בסרט "The Housekeeper's Daughter" ב-1939.

ב-1941 הופיע בברודוויי במחזמר "Lady in the Dark" של קורט וייל ואיירה גרשווין לפי ספר של מוס הארט לצדו של דני קיי. לאחר מכן הוחתם בפוקס המאה ה-20 והופיע בסרטים מוזיקליים לצד בטי גרייבל וריטה היוורת'.

ב-1942 התגייס לצבא ארצות הברית ושירת במשמר החופים של ארצות הברית. לאחר מכן חידש את הקריירה שלו במערבון "קלמנטיין יקירתי", לצדו של הנרי פונדה.

ב-1947 שיחק בסרט האפל "Kiss of Death", לצדו של ריצ'רד וידמרק. המפיק ססיל ב. דה-מיל התרשם מהופעתו והחתים אותו לתפקיד הראשי של שמשון בסרט התנכ"י הענק "שמשון ודלילה", לצדה של הדי לאמאר כדלילה בשנת 1949. באותה שנה שיחק בסרט המוזיקלי "Red, Hot and Blue", לצדה של בטי האטון.

ב-1952 שיחק בבת ים השווה מיליון דולר לצידה של אסתר ויליאמס.

ב-1953 שיחק בסרט האפי שובר הקופות "הגלימה" ("The Robe"), על ראשוני הנוצרים, לצדו של ריצ'רד ברטון. הצלחת הסרט הביאה לסרט המשך בשם "Demetrius and the Gladiators", לצדה של סוזן הייוורד, שגם הוא היה שובר קופות.

ב-1959 שיחק בסרט "חניבעל" , בתפקיד המצביא הקרתגי חניבעל.

ב-1959, בגיל 46, פרש מצ'ור מהופעות בקולנוע וטען כי מצבו הכלכלי מאפשר לו להתבטל. הוא הופיע פה ושם בתפקידים קטנים בסרטים.

בטלוויזיה הופיע במספר פרקים בסדרת הטלוויזיה "מ.א.ש". ב-1984 שיחק בסרט הטלוויזיה "שמשון ודלילה", והפעם בתור מנוח, אביו של שמשון.

מצ'ור מת בגיל 86 מלוקמיה. על תרומתו לעולם הקולנוע זכה לכוכב בשדרת הכוכבים של הוליווד.

## קישורים חיצוניים

* האתר של מעריצי ויקטור מצ'ור
* ויקטור מצ'ור, באתר Find a Grave
* 

קטגוריה:אמריקאים ילידי קנטקי
קטגוריה:לואיוויל: אישים
קטגוריה:ערכים שבהם תבנית בריטניקה אינה מתאימה
קטגוריה:שחקני קולנוע וטלוויזיה אמריקאים
קטגוריה:שחקני תיאטרון אמריקאים
קטגוריה:אמריקאים שנולדו ב-1913
קטגוריה:אמריקאים שנפטרו ב-1999
הרי ורבין

**הרי ורבין** (באנגלית: **Harry Werbin**, 4 באפריל 1907 - ?) היה אתלט אמריקאי-יהודי. סגן אלוף ארצות הברית (1930) בריצת 2 מייל מכשולים, אלוף ארצות הברית בריצת שדה (1935) וסגן אלוף המכביה הראשונה (1932) בריצת 5000 מטר.

## ביוגרפיה
ורבין למד באוניברסיטת מזרח מישיגן.

באליפות ארצות הברית באתלטיקה שנערכה בשנת 1930 זכה ורבין במדליית כסף בריצת 2 מייל מכשולים.

במכביה הראשונה שנערכה בשנת 1932 זכה ורבין בשתי מדליות, כסף וארד. מדליית כסף בריצת 5000 מטר אחרי מוחמד סעיד ממצרים (15:52.8 דקות) ולפני לסלי פלקסמן מארצות הברית. מדליית ארד, בריצת 10000 מטר, אחרי רינה מאנגליה וולטר פרנקל מצ'כוסלובקיה.

ורבין השתתף גם במכביה השנייה בשנת 1935 אך לא זכה במדליות. באליפות ארצות הברית שנערכה באותה שנה הוא זכה בתואר בריצת שדה.

ד"ר ורבין הוא דוקטור לאוסטאופתיה, שימש כרופא של נבחרת ישראל לאולימפיאדת הלסינקי (1952) ולאולימפיאדת מלבורן (1956) וכן רופא של הנבחרת האמריקאית למשחקים הפאן-אמריקאיים שנערכו בשנת 1955. בשנת 1958 הוא הורשע בגרימת מותה של מטופלת שעברה אצלו הפלה בקנזס, מיזורי והוא נידון לשנתיים מאסר.

## תארים והישגים
בשנת 1989 זכה ורבין להיכלל בהיכל התהילה של אוניברסיטת מזרח מישיגן.

## קישורים חיצוניים

* Harry Werbin, באתר *Eastern Michigan University* 
* הרי ורבין, באתר *Track and Field Statistics* 

## הערות שוליים

קטגוריה:אתלטים יהודים אמריקאים
קטגוריה:אמריקאים שנולדו ב-1907
ג'וזף דיסלבו

**ג'וזף "ג'ו" פ' דיסלבו** (באנגלית: **Joseph "Joe" P. DiSalvo**) הוא קצין בדימוס בדרגת לוטננט גנרל בצבא ארצות הברית. בתפקידו האחרון שירת כסגן מפקד פיקוד דרום של ארצות הברית.

## ביוגרפיה
דיסלבו גדל בצפון מדינת ניו יורק, אביו שירת בצי ארצות הברית במהלך מלחמת העולם השנייה, אחיו הבכור שירת כקצין בצבא וכך גם אחותו התאומה.

ב-1981 סיים את לימודיו באקדמיה הצבאית של ארצות הברית והתגייס לצבא. הוכשר כקצין שריון וכקצין ריינג'רס מוטס. שירת ביחידות שריון וחי"ר ממוכן בארצות הברית ובאירופה. פיקד על הגדוד הראשון ברגימנט הפרשים המשוריין השלישי, שימש סגן ראש אג"ם ועוזר למפקד כוח הייצוב בבוסניה. בתקופת מלחמת עיראק פיקד על חטיבה 2 בדיוויזיית החי"ר השלישית, ולחם עמה בקרבות באזור פלוג'ה וצאדר סיטי.

תפקידים נוספים אותם מילא הם מדריך בכיר במרכז הלאומי לאימונים של הצבא בפורט ארווין שבקליפורניה, ראש ענף עיראק במטות המשולבים, סגן ראש ענף תכנון במטות המשולבים, שימש סגן ראש מטה כוחות ארצות הברית בעיראק, תקופה בה עסק בהעברת השליטה הביטחונית לכוחות העיראקיים. שירת כראש מטה וסגן מפקד הקורפוס השלישי בפורט הוד וראש מטה פיקוד דרום של ארצות הברית.

ביוני 2013 מונה למפקד כוחות הצבא בפיקוד דרום של ארצות הברית, ביוני 2015 קודם לדרגת לוטננט גנרל ומונה לסגן מפקד הפיקוד. ב-2018 השתחרר.

דיסלבו בעל תואר שני בחקר ביצועים מהמכון לטכנולוגיה של חיל האוויר ובעל תואר שני בביטחון לאומי ולימודי אסטרטגיה ממכללת המלחמה של הצבא בקרלייל שבפנסילבניה.

## קישורים חיצוניים

*ביוגרפיה, באתר פיקוד דרום של ארצות הברית

## הערות שוליים

קטגוריה:גנרלים בצבא ארצות הברית
קטגוריה:מעוטרי מדליית השירות המצוין (צבא ארצות הברית)
קטגוריה:אמריקאים מעוטרי אות לגיון ההצטיינות
קטגוריה:הריינג'רס
טימותי ריי

**טימותי "טים" מ. ריי** (באנגלית: **Timothy "Tim" M. Ray**) הוא קצין בדימוס בדרגת גנרל. בתפקידו האחרון שירת כמפקד פיקוד התקיפה הגלובלית של חיל האוויר של ארצות הברית.

## ביוגרפיה
ריי סיים ב-1985 לימודי תואר ראשון בארגונומיה מאקדמיית חיל האוויר של ארצות הברית. עבר קורס טיס בבסיס ויליאמס שבאריזונה, וקורס הכשרת אנשי צוות אוויר למפציצי B-52 סטרטופורטרס.

שירת כטייס B-52 בכנף המפציצים השנייה בבסיס בארקסדייל שבלואיזיאנה ומילא תפקיד מטה בפיקוד האוויר האסטרטגי. לאחר מכן שירת בטייסת המפציצים ה-11 ובשנים 2001–2003 פיקד על טייסת המפציצים 96, טייסת B-52. שירת כראש ענף אימונים וכשירות בפיקוד כוחות ארצות הברית בקוריאה. בספטמבר 2005 מונה לסגן מפקד כנף המפציצים החמישית המוצבת בבסיס מינוט בדקוטה הצפונית. ביולי 2006 מונה למפקד כנף המפציצים השביעית המוצבת בטקסס ומפעילה מטוסי B-1 לנסר. ביולי 2008 מונה לסגן קצין אג"ם של פיקוד הקרב של חיל האוויר ובאוגוסט 2009 מונה לקצין אג"ם של פיקוד התקיפה הגלובלית של חיל האוויר. באוגוסט 2011 מונה למפקד מרכז האימונים האוויריים של כוחות נאט"ו באפגניסטן ולמפקד כוח המשלוח האווירי 438 בקאבול.

בספטמבר 2012 מונה לראש ענף תכנון מבצעי, מדיניות ואסטרטגיה וסגן לענייני מבצעים של ראש מטה חיל האוויר. בפברואר 2014 מונה לראש ענף תוכניות כוח גלובליות בלשכת העוזר לענייני רכש של מזכיר חיל האוויר של ארצות הברית

ביולי 2015 קודם לדרגת לוטננט גנרל ומונה למפקד חיל האוויר השלישי של ארצות הברית, בבסיס רמשטיין בגרמניה. בנובמבר 2016 מונה לסגן מפקד פיקוד אירופה של ארצות הברית. באוגוסט 2018 הועלה לדרגת גנרל ומונה למפקד פיקוד התקיפה הגלובלית. הוא שירת בתפקיד עד ספטמבר 2021.

במהלך שירותו צבר מעל 4,000 שעות טיסה על מטוסי T-38 טאלון, T-37 טוויט, B-52 סטרטופורטרס, B-1 לנסר, C-21, C-27A ספרטן, ו-C-208.

ריי בעל תואר שני במדעי התעופה וניהול מאוניברסיטת אמברי-רידל בפלורידה, בעל תואר שני בלימודי אסטרטגיה ממכללת המלחמה של הצי, בוגר המכללה לפיקוד ומטה של חיל האוויר, בעל תואר שני בלימודי אסטרטגיה ממכללת המלחמה של חיל האוויר ובוגר תוכנית העמיתים של אוניברסיטת הרווארד.

## קישורים חיצוניים

*ביוגרפיה באתר חיל האוויר של ארצות הברית

קטגוריה:אמריקאים ילידי פלורידה
קטגוריה:גנרלים בחיל האוויר של ארצות הברית
קטגוריה:בוגרי אקדמיית חיל האוויר של ארצות הברית
קטגוריה:בוגרי אוניברסיטת אמברי-ריידל
קטגוריה:בוגרי מכללת המלחמה של הצי
קטגוריה:אמריקאים מעוטרי אות לגיון ההצטיינות
קטגוריה:מעוטרי כוכב הארד
קטגוריה:מעוטרי מדליית השירות המצוין של חיל האוויר
קטגוריה:מעוטרי מדליית האוויר
קטגוריה:טייסי חיל האוויר של ארצות הברית
קטגוריה:מעוטרי מדליית השירות המצוין של מחלקת ההגנה
קטגוריה:מפקדי פיקוד התקיפה הגלובלית של חיל האוויר של ארצות הברית
קטגוריה:אמריקאים שנולדו במאה ה-20